**«Քրիշ 3»**  (հինդի՝ कृषकृष 3, Krrish 3), ռեժիսոր Ռաքեշ Ռոշանի հնդկական սուպերհերոսական ֆիլմը, որը վարձույթով թողարկվել է 2013 թվականի նոյեմբերի 1-ին։ «Դու մենակ չես» և «Կրրիշ» ֆիլմերի շարունակությունն է, ունի նաև հաջորդ մաս՝ «Կրրիշ 4» անվամբ։

Ֆիլմը պատմում է տաղանդավոր գիտնական Ռոհիտ Մեհրայի կյանքի և նրա որդի՝ սուպերհերոս Կրիշնա Մեհրայի մասին (նույն ինքը՝ Կրրիշ)։ Կրիշնան ստիպված է պայքարել չար հանճար Քաալի դեմ, որին միշտ օգնում են նրա կամակատար-մուտանտները։

Ի սկզբանե նախատեսվում էր «Կրրիշ 3» ֆիլմը թողարկել 3D ձևաչափով, բայց քանի որ ժամանակը քիչ էր՝ ֆիլմն այդ ձևաչափին հարմարեցնելու համար, ռեժիսոր Ռաքեշ Ռոշանը ստիպված էր հայտարարել, որ ֆիլմը կթողարկվի 2D ձևաչափով։

Սյուժե
------

Այն բանից հետո, երբ Կրրիշը պարտության է մատնում չար բժիշկ Արյային՝ այդ կերպ կարողանալով գերությունից ազատել իր հորը՝ Ռոհիտին, սուպերհերոսը շարունակում է պայքարել չարիքի դեմ և շատերի կյանքը փրկել վտանգից։ Դրա արդյունքում Կրրիշն աստիճանաբար դառնում է բոլորի կողմից ճանաչված հերոս։

Կրիշնան իր կնոջ՝ Պրիայի հետ վերջնականապես տեղափոխվում է մեկ այլ քաղաք։ Ռոհիտը շարունակում է իր գիտական գործունեությունը և օգտագործում իր բարձր զարգացած մտավոր ունակությունները՝ հօգուտ հասարակության։

Բայց բոլորին անհայտ է, որ մոլորակի մյուս մասում օր օրի մութ ուժն ավելի է հզորանում։ Նրա անունը Քաալ է։ Վերջինս, լինելով բնածին հանճար, իր ունակությունները բացասաբար է օգտագործում՝ այդպիսով ամբողջ աշխարհում տարածելով չարն ու ոչնչացումը։ Իր չար գործերին աջակցելու համար նա օգտվում է իր «ձեռամբ ստեղծված» արարածների օգնությունից։

Շուտով մնում են միայն Ռոհիտը և Կրրիշը, ովքեր կարող են կանխել չար Քաալի մտադրությունը։ Բայց դա չի կանգնեցնում չար հանճարին, և արդյունքում ճակատագիրը դեմ-դիմաց է կանգնեցնում սուպերհերոսին և չարին, և Կրրիշի առջև խնդիր է ծագում ոչ միայն ոչնչացնել Քաալի վատ մտադրությունները, այլև պաշտպանել իր ընտանիքին։ Եվ Կրիշնան պետք է փորձի իր մեջ նոր ուժեր արթնացնել անողոք թշնամու դեմ պայքարում։

Պարգևներ
--------

* «IIFA Award» մարտական տեսարանների լավագույն բեմադրման համար - Շամ Կաուշալ և Չեն Սյադուն
* «IIFA Award» լավագույն հատուկ էֆեկտների համար - Քեյթան Յադավ և Հարեշ Հինգորանի
* «Screen Award» լավագույն տեսողական էֆեկտների համար - Red Chillies Entertainment

Տես նաև
-------

* Կրրիշ

Ծանոթագրություններ
------------------

1. 1 2
2. 1 2 3 4 5 6
3. 1 2 3 4
4. ↑  "Krrish 3 now to release on November 1". *The Times of India*. 2013 թ․ սեպտեմբերի 30. Retrieved 2013 թ․ սեպտեմբերի 30.
5. ↑  "3D movies: Bollywood gives a new dimension". *The Times of India*. 2011 թ․ նոյեմբերի 7. Արխիվացված է the original 2013 թ․ սեպտեմբերի 28-ին. Retrieved 2011 թ․ նոյեմբերի 8. `{{cite news}}`: Unknown parameter `|dead-url=` ignored (`|url-status=` suggested) (help)
6. ↑  "Krrish 3 not in 3D:". *Noel Singh Dias*. 2013 թ․ օգոստոսի 7. Retrieved 2013 թ․ հոկտեմբերի 31.
7. 1 2  "IIFA Through the Years – IIFA 2014 — Tampa Bay, USA" (in անգլերեն). IIFA. 2014 թ․ ապրիլի 26. Արխիվացված է the original 2016 թ․ սեպտեմբերի 23-ին. Retrieved 2015 թ․ սեպտեմբերի 1. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "20th Annual Life OK Screen Awards: List of winners". *Indian Express* (in անգլերեն). 2014 թ․ հունվարի 15. Արխիվացված է the original 2014 թ․ հունվարի 31-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Box Office Mojo · ČSFD · FilmAffinity · Internet Movie Database · MusicBrainz · Rotten Tomatoes |

 |